da en da nl ca da da de es da da da da da da da da da da da da da en nb it da de da vi sv nb da de da da de da da da da da da da da da da da da da nl da en da da es nl da
DI-undersøgelse: Virksomhederne er utilfredse med Aalborg Kommune | DI Aalborg
6.9.2022 19:30:00 CEST | DI Aalborg
Vrøvl med sagsbehandlingen en alt for stor barriere for udviklingen, lyder det fra Dansk Industris lokalformand Peter Rindebæk
Ifølge de lokale virksomheder er der brug for mere dialog og bedre rammer for at drive virksomhed i Aalborg Kommune. Det er konklusionen i DI’s nye undersøgelse af Lokal Erhvervsvenlighed, som undersøger virksomhedernes forhold på tværs af kommunerne i Danmark.
Aalborg Kommune ligger samlet nr. 65 i årets undersøgelse. Det er en tilbagegang på 11 placeringer. Værst ser det netop ud i kategorien ”Sagsbehandling”, hvor de ligger nummer 73, samt kategorien ”Information og dialog”, hvor de er nummer 83 ud af de 93 kommuner, som indgår i undersøgelsen.
- Der er egentlig mange gode ting i gang i Aalborg Kommune. Dels har vi lige set, hvordan de er gået forrest med elektrificering af bybusserne. Vi oplever tit, at Aalborg går forrest, og det skal de blive ved med. Men der er også nogle grundlæggende ting, som vi er nødt til at få på plads, fortæller Peter Rindebæk.
Generelt klarer de nordjyske kommuner sig godt sammenlignet med resten af landet, da syv ud af ti kommuner i Nordjylland har en placering blandt den bedste halvdel af landets kommuner. Både Morsø og Thisted klarer sig rigtig flot, og ligger på hhv. en 2. og 19. plads i den samlede placering. Rebild og Jammerbugt er årets højdespringere i Nordjylland, hvor de rykker 16 pladser frem til en placering på hhv. 14. og 31. plads, mens Aalborg altså rykker 11 pladser tilbage i år til nummer 65.
FAKTA OM LOKAL ERHVERVSVENLIGHED 2022
• DI’s undersøgelse, Lokal Erhvervsvenlighed 2022, er Danmarks største undersøgelse af kommunernes erhvervsvenlighed. Det er 13. år i træk DI laver en undersøgelse af den lokale erhvervsvenlighed.
• 7.915 virksomheder inden for DI’s brancher, blandt andet fremstilling, byggeri, transport, fødevarer, engroshandel, rådgivning og service, har svaret på undersøgelsen.
• Undersøgelsen er sammensat af to typer af indikatorer: Et spørgeskema til virksomheder og statistik. Typerne af indikatorer vægter 50/50 i kategorierne.
• Resultaterne er opdelt i ti kategorier, der belyser forskellige centrale områder i de lokale erhvervsvilkår. Dette gør det muligt at se, hvordan kommunerne klarer sig på forskellige områder og ikke kun samlet set.
• 93 ud af landets 98 kommuner er inkluderet i undersøgelsen. De fem mindre kommuner Samsø, Langeland, Ærø, Læsø og Fanø deltager ikke, da det ikke er muligt at indhente et tilstrækkeligt antal svar i disse kommuner.
Følg Dansk Industri på:
Information om DI Aalborg
For yderligere information om DI Aalborg:
Chefkonsulent Henrik Marcher Larsen
Følg pressemeddelelser fra DI Aalborg
Skriv dig op her, og modtag pressemeddelelser på e-mail. Indtast din e-mail, klik på abonner, og følg instruktionerne i den udsendte e-mail.
Flere pressemeddelelser fra DI Aalborg
Erhvervslivet er vilde med folkeskolen i Vesthimmerland6.9.2022 19:30:00 CEST | Pressemeddelelse
Vesthimmerlands Kommune buldrer frem i uddannelseskategorien i Dansk Industris årlige undersøgelse af Lokal Erhvervsvenlighed
Fremgang i Mariagerfjords erhvervsvenlighed6.9.2022 19:30:00 CEST | Pressemeddelelse
Mariagerfjord Kommune er gået lidt frem i Dansk Industris årlige undersøgelse af Lokal Erhvervsvenlighed
Virksomheder er glade for samarbejdet med Jammerbugt6.9.2022 19:30:00 CEST | Pressemeddelelse
Jammerbugt Kommune springer 16 pladser frem i Dansk Industris årlige undersøgelse af Lokal Erhvervsvenlighed
DI: Rebild blandt landets bedste erhvervskommuner6.9.2022 19:30:00 CEST | Pressemeddelelse
Rebild springer 16 pladser frem i Dansk Industris årlige undersøgelse af Lokal Erhvervsvenlighed
Lokal metalvirksomhed vinder pris for at uddanne fremtidens faglærte6.9.2022 14:53:28 CEST | Pressemeddelelse
Gode lærepladser og succesfulde lærlingeforløb er en central del af forretningen hos Aviatec ApS i Nørresundby. For sin vedholdende og inspirerende indsats har virksomheden i dag modtaget DI Aalborgs Lærepladspris.
I vores nyhedsrum kan du læse alle vores pressemeddelelser, tilgå materiale i form af billeder og dokumenter samt finde vores kontaktoplysninger.
Via Ritzau, Ritzaus pressetjeneste
+45 33 30 00 00
Store Kongensgade 14, 1264 København K
© Via Ritzau, Ritzaus pressetjeneste 2022